open-index/open-wikipedia-markdown huggingface dataset:
Bayaran kesesakan London

**Bayaran kesesakan London** adalah satu bayaran yang dikenakan pada beberapa kategori kenderaan bermotor yang yang berada di atas jalan raya pada waktu-waktu tertentu di dalam Zon Bayaran Kesesakan, sebuah kawasan trafik di London. Bayaran ini bertujuan untuk mengurangkan kesesakan, dan meningkatkan tabung pelaburan bagi sistem pengangkutan di London. Zon ini telah diperkenalkan di tengah London pada 17 Februari 2003, dan diperluaskan ke bahagian barat London pada 19 Februari 2007. Meskipun ini bukan merupakan kali pertama sistem sebegini digunakan di United Kingdom, sistem ini adalah yang terbesar semasa ia diperkenalkan, dan masih lagi merupakan yang terbesar di dunia. Beberapa di dunia mengambil bayaran kesesakan London sebagai rujukan apabila ingin mewujudkan sistem mereka.

Bayaran standard adalah £10 bagi satu hari, untuk setiap kenderaan yang tidak mendapat pengecualian yang berada di dalam zon pada jam 07:00 and 18:00 (pada hari Isnin-Jumaat sahaja); satu denda sekitar £60 dan £180 akan dikenakan bagi bayaran yang tidak dibuat. Pada 4 Januari 2011 beberapa bayaran dikenakan berdasarkan nasihat awam yang dilakukan pada tahun 2008, yang mana termasuk membuang perluasan di Zon Barat, bayaran dinaikkan bermula pada £8 hingga £10, dan memperkenalkan sistem bayaran automatik. Transport for London (TfL) adalah pihak yang dilantik untuk menguruskan bayaran ini; Capita Group pula mengoperasikannya secara kontrak sehingga 31 Oktober 2009, dan diambil alih oleh IBM pada 1 November 2009. Sistem ini dilaksanakan berdasarkan sistem automatik menggunakan pengenalan nombor plat automatik.

## Rujukan

  

## Pautan luar
* Transport for London's congestion charge homepage
* BBC London's congestion charge page – last updated 01/07/08
* National Alliance Against Tolls congestion charge page, includes summary of the finances
Agensi Polis Negara (Jepun)

ialah sebuah pertubuhan kerajaan yang ditadbir oleh Suruhanjaya Keselamatan Awam Kebangsaan dari Pejabat Kabinet dalam kabinet Jepun, selaku agensi penyelarasan pusat sistem polis Jepun.

Tidak seperti Polis Diraja Malaysia, Agensi Polis Negara Jepun tiada pegawai polis sendiri. Sebaliknya, peranannya adalah menetapkan piawaian dan dasar am, namun sewaktu darurat negara atau bencana besar, agensi ini dibenarkan untuk memerintah angkatan-angkatan polis wilayah. Dasar Agensi Polis Negara sendiri ditetapkan oleh Suruhanjaya Keselamatan Awam Negara.

## Pertubuhan
Pesuruhjaya Am Agensi Polis Negara, pegawai polis berpangkat tertinggi (警察庁長官 *Keisatsu-chō Chōkan*)
**Timbalan Pesuruhjaya Am (次長 *Jichō*)
**Urusetia Pesuruhjaya Am (長官官房 *Chōkan Kanbō*)
*Biro Keselamatan Masyarakat (生活安全局 *Seikatsu Anzen-kyoku*)
*Biro Penyiasatan Jenayah (刑事局 *Keiji-kyoku*)
**Jabatan Jenayah Terancang (組織犯罪対策部 *Soshiki Hanzai Taisaku-bu*)
**Jabatan Keselamatan
*Biro Trafik (交通局 *Kōtsū-kyoku*)
*Biro Keselamatan (警備局 *Keibi-kyoku*)
**Jabatan Hal-Ehwal Luar dan Perisikan (外事情報部 *Gaiji Jōhō-bu*)
*Biro Info-komunikasi (情報通信局 *Jōhō Tsūshin-kyoku*)
*Akademi Polis Negara (警察大学校 *Keisatsu Dai-gakkō*)
*Institut Penyelidikan Sains Polis Negara (科学警察研究所 *Kagaku Keisatsu Kenkyū-sho*)
*Ibu Pejabat Pengawal Diraja (皇宮警察本部*Kōgū-Keisatsu Honbu*)
*Biro Serantau
**Biro Polis Kawasan Tohoku (東北管区警察局 *Tōhoku Kanku Keisatsu-kyoku*)
**Biro Polis Kawasan Kanto (関東管区警察局 *Kantō Kanku Keisatsu-kyoku*)
**Biro Polis Kawasan Chubu (中部管区警察局 *Chūbu Kanku Keisatsu-kyoku*)
**Biro Polis Kawasan Kinki (近畿管区警察局 *Kinki Kanku Keisatsu-kyoku*)
**Biro Polis Kawasan Chugoku (中国管区警察局 *Chūgoku Kanku Keisatsu-kyoku*)
**Biro Polis Kawasan Shikoku (四国管区警察局 *Shikoku Kanku Keisatsu-kyoku*)
**Biro Polis Kawasan Kyushu (九州管区警察局 *Kyūshu Kanku Keisatsu-kyoku*)
*Jabatan Komunikasi
**Jabatan Info-Komunikasi Polis Metropolitan Tokyo (東京都警察情報通信部 *Tōkyō-to Keisatsu Jōhō Tsūshin-bu*)
**Jabatan Info-Komunikasi Polis Hokkaido (北海道警察通信情報部 *Hokkaidō Keisatsu Tsūshin Jōhō-bu*)

## Lembaga-lembaga seliaan NPA
*47 Jabatan Polis Wilayah bersama Jabatan Polis Metropolitan Tokyo

## Rujukan

## Pautan luar

*
Kampung Sungai Tangkas

**Kampung Sungai Tangkas** merupakan sebuah kampung yang terletak di Kajang, dalam Selangor, iaitu sebuah negeri di Malaysia.

## Kemudahan asas
### Pendidikan
# 

### Tempat beribadat
# 

## Poskod
Poskod yang digunakan di Kampung Sungai Tangkas, Kajang, Selangor ialah 43000.

## Rujukan
  

## Pautan luar
* Lokasi '''Kampung Sungai Tangkas''' di Peta Google
Pilihan raya kecil Ketari 2002

**Pilihan raya kecil Ketari 2002** diadakan pada 31 Mac 2002 . Pilihan raya kecil Ketari diadakan berikutan kematian penyandang, Datuk Loke Koon Kam, 59, pada 3 Mac 2002 akibat barah rahang. Barisan Nasional/MCA mengekalkan kerusi Dewan Undangan Negeri (DUN) Ketari, Pahang dengan majoriti undi lebih besar apabila calonnya, Yum Ah Ha menewaskan Choong Siew Onn dari DAP. Dewan Undangan Negeri Pahang kini kembali 30 kerusi manakala pembangkang kekal lapan kerusi iaitu PAS (enam) dan DAP serta Parti Keadilan Nasional (Keadilan), masing-masing satu kerusi.

Yum Ah Ha (51 tahun) yang juga muka baru menang dengan majoriti 2,204 undi. Pada Pilihan raya umum Malaysia 1999, BN menang dengan majoriti 231 undi. Ah Ha memperoleh 7,153 undi manakala Siew Onn, 34, meraih 4,949 undi. Sebanyak 149 undi rosak. Ini adalah kekalahan ketiga Siew Onn selepas tewas dalam Pilihan raya umum Malaysia 1995 dan Pilihan raya umum Malaysia 1999 di kawasan yang sama.

Kemenangan Ah Ha juga bermakna BN menang lima daripada enam kerusi pilihan raya kecil yang diadakan selepas pilihan raya umum 1999. Kecuali Pilihan raya kecil Lunas, Kedah, BN menang di empat kerusi yang dipertandingkan iaitu di DUN Sanggang, Pahang; Parlimen Telok Kemang, Negeri Sembilan; DUN Likas, Sabah dan DUN Indera Kayangan di Perlis.

Keputusan diumumkan di Dewan Sultan Ahmad Shah, Majlis Daerah Bentong, Bentong,Pahang . Turut hadir meraikan kemenangan ialah Timbalan Perdana Menteri , Datuk Seri Abdullah Ahmad Badawi ; Menteri Besar Pahang Datuk Seri Adnan Yaakob (Pengerusi BN Pahang) ; Presiden Gerakan Datuk Seri Lim Keng Yaik ; Presiden MIC Datuk Seri S Samy Vellu; Ketua Menteri Pulau Pinang Tan Sri Dr. Koh Tsu Koon ; Timbalan Presiden MCA Datuk Lim Ah Lek ; Naib Presiden UMNO Tan Sri Muhammad Muhd Taib ; Setiausaha Agung UMNO Tan Sri Khalil Yaakob dan Presiden PPP Datuk M. Kayveas. 

## Rujukan
Radzi Jaafar

Dr **Radzi Jaafar** adalah pegawai perubatan dari Universiti Kebangsaan Malaysia dan pernah ditawan ketika bertugas di Penjara Pudu pada 1985.

## Tawanan banduan Penjara Pudu

Pada 17 Oktober 1986, Jimmy Chua atau Chua Chap Seng dan enam rakannya telah menawan Dr Radzi Jaafar dan pembantu perubatan, Abdul Aziz Abdul Majid ketika menerima rawatan di Penjara Pudu. Mereka menggunakan gunting dan peralatan doktor sebagai senjata. Jimmy Chua merupakan bekas Polis Singapura menjadi ketua dalam penawanan di Penjara Pudu selama enam hari itu. Jimmy Chua dipenjarakan di situ pada 1985 dan menunggu hukuman mati kerana membunuh seorang konstabel polis PDRM dan ditahan di bawah ISA. Dari tahun 1960 hingga 1993, seramai 180 pesalah telah menjalani hukuman gantung sampai mati disini.

Jimmy Chua dibantu oleh banduan lain iaitu Pang Boon Boo (31), Ng Lai Huat (25), Sim Ah Lan (23), Lam Hock Sung (31) dan Yap See Kong (25) menawan dua pegawai perubatan tersebut ketika menerima rawatan di Klinik Penjara Pudu. Semua enam banduan akhirnya menyerah diri.

Wartawan lapangan, Badrul Hisham Abdul Aziz melaporkan bahawa UTK diketuai Datuk Mohd Zaman Khan dan Ketua Polis Negara,Tun Abdul Hanif Omar telah menyelinap masuk ke dalam penjara itu melalui kenderaan cermin gelap. Tidak ada darah yang tumpah. Pasukan yang terlibat menyerbu penjara itu ialah UTK. Jimmy Chua dan gangnya merampas pistol daripada warden penjara.

Pada 22 Oktober 1986, Jimmy Chua dihukum mati di bawah Seksyen 3 (1) Akta Menculik 1961. Dia digantung pada 10 Oktober 1989. Peguam mereka ialah Lee Swee Seng, Muhammad Shafee Abdullah dan Karpal Singh. 

Ketua Pengarah Penjara ketika itu ialah Datuk Ibrahim Muhammad. Akhirnya Zaman Khan dilantik menjadi Ketua Pengarah Penjara Malaysia.

Peristiwa ini telah didokumentari dan disiarkan oleh Astro 555.

## Rujukan
Masjid Sayyidina Abu Bakar

**Masjid Sayyidina Abu Bakar** (; juga dikenali sebagai **Pusat Islam UTeM**) merupakan sebuah masjid yang terletak di Universiti Teknikal Malaysia Melaka (UTeM), Durian Tunggal Melaka, Malaysia. Pembinaan masjid ini bermula pada 1 Mei 2007 dan membabitkan kos RM15.341 Juta dengan keluasan tanah 4 hektar. Masjid ini boleh memuatkan seramai 4,000 orang jemaah. Senibina Masjid ini berdasarkan senibina Melayu beratap tajug atau meru bertumpang 3 dengan menara tunggal yang menjadi ciri khas masjid-masjid di Nusantara terutama di Malaysia, Brunei dan Indonesia.

## Sejarah
Masjid ini telah mula dibina pada 1 Mei 2007 dan siap sepenuhnya pada 12 Mei 2010.

Pada 11 November 2011 pukul 11:00 pagi, Yang di-Pertuan Agong ketika itu, Sultan Mizan Zainal Abidin telah merasmikan masjid ini. Seri Paduka yang diiringi Timbalan Menteri Dalam Negeri, Datuk Wira Abu Seman Yusop; Ketua Menteri Melaka, Datuk Seri Mohd Ali Rustam; Yang di-Pertua Negeri Melaka, Tun Mohd Khalil Yaakob merangkap Canselor UTeM dan Naib Canselor UTeM, Prof Datuk Dr Ahmad Yusoff Hassan; Speaker Dewan Undangan Negeri Melaka, Datuk Wira Othman Muhamad dan Setiausaha Kerajaan Negeri Melaka, Datuk Wira Omar Kaseh.

Baginda turut solat Jumaat bersama pemimpin negeri dan rakyat jelata. Pelbagai aktiviti dapat dijalankan terutamanya dalam pembangunan sahsiah pelajar demi mengimbangi kestabilan rohani, emosi dan jasmani.

## Pentadbiran
Masjid Sayyidina Abu Bakar memiliki nombor pendaftaran masjid MY-04-AG-00189.

## Alamat
: Masjid Sayyidina Abu Bakar, Universiti Teknikal Malaysia Melaka Durian TunggalMelaka

## Rujukan


## Bacaan tambahan

* 

## Pautan luar
*Tapak web Pusat islam UTeM
Yang di-Pertua Negeri Melaka

**Yang di-Pertua Negeri Melaka**  merupakan ketua dan pemerintah bagi Negeri Melaka. Beliau dilantik oleh Yang di-Pertuan Agong setelah mendapat nasihat daripada Ketua Menteri Melaka sebagaimana Perlembagaan Negeri Melaka.

Yang di-Pertua Negeri menjalankan kuasa eksekutif mengikut Perlembagaan Negeri dan membuat keputusan dengan nasihat Kabinet atau Ketua Menteri. Bagaimanapun, beliau juga boleh bertindak atas budi bicaranya dalam melaksanakan beberapa fungsi seperti melantik Ketua Menteri dan menangguh dari memperkenankan permohonan untuk membubarkan Dewan Undangan.

Persetujuan daripada Yang Di-Pertua Negeri adalah diperlukan bagi semua undang-undang yang diluluskan oleh Dewan Undangan Negeri.

Melaka mempunyai Sultan tetapi hak beliau untuk kembali bertakhta kembali dinafikan oleh Kerajaan Malaysia. Sebaliknya Yang Di-Pertua Negeri dilantik untuk mengetuai negeri ini sekaligus menjadi ahli Majlis Raja-Raja. Setiap mesyuarat yang dihadirinya akan diiringi oleh Ketua Menteri Melaka. Yang Di-Pertua Negeri tidak boleh mengundi untuk memilih Yang Di-Pertuan Agong dan tidak boleh mempengerusikan mesyuarat Majlis Raja-Raja.

## Senarai Yang di-Pertua Negeri Melaka

## Rujukan
Merbok Berlian

**Tekukur Berlian** (*Geopelia cuneata*) adalah sejenis burung yang berasal dari Australia. Tukukur ini hidup dan membiak di kawasan berhampiran air tetapi sedikit kontang atau separuh kontang di Australia Tengah, Barat ataupun Utara. Ia merupakan salah satu daripada spesies merpati terkecil di Australia selain *[[Peaceful Dove]]*. Tekukur Berlian kadang kala boleh dijumpai di taman-taman di Australia apabila bahagian tengah Australi mengalami musim yang sangat kering.

## Huraian
Tekukur Berlian merupakan sejenis merpati kecil dengan panjang sekitar 19 hingga 21 sentimetre. Walau apapun jantinanya, ia memiliki bintik putih dan warna hitam pada hujung sayapnya, bermata oren dengan cincin mata berwarna merah. Rupa burung jantan dan betina seolah-olah serupa kecuali cincin mata bagi burung betina lebih pudar dan mempunyai warna perang yang lebih banyak pada bulunya. Warna kepala, leher dan dada pada burung jantan berwarna kelabu-biru cair. Paruhnya pula berwarna kelabu gelap. Perut berwarna krim manakala belakang dan ekor pula berwarna perang-kelabu. Kaki berwarna merah jambu. Anak Tekukur Berlian memiliki warna perang muda; mata dan cincin mata adalah berwarna perang cair; kaki berwarna kelabu; dada kelabu dan mereka tidak memiliki sebarang bintik putih pada sayapnya.

## Rujukan

*  Database entry includes justification for why this species is of least concern
* Pizzey and Knight, "Field Guide to the Birds of Australia", Angus & Robertson, ISBN 0-207-19691-5

## Pautan luar
*The Dove Page: Diamond Dove (Geopelia cuneata)
* Diamond Dove Home Page
Gerakan 4 Mei

**Gerakan 4 Mei** (Cina tradisional: 五四運動; Cina ringkas: 五四运动; pinyin: Wǔsì Yùndòng) ialah gerakan anti-imperialisme, budaya dan politik muncul dengan demonstrasi yang dilakukan oleh para pelajar di Beijing pada 4 Mei 1919. Mereka menentang kerajaan China atas respon lambat kerajaan terhadap Perjanjian Versailles terutamanya masalah Shandong. Demonstrasi ini telah menyemarakkan protes peringkat nasional dan menjadi tanda semangat nasionalisme orang Cina yang meruap-ruap naik untuk perubahan kepada pergerakan politik untuk rakyat dan bukannya hanya untuk golongan elit intelektual.

Penggunaan ini juga merujuk kepada 'Gerakan Budaya Baru' selalunya mengenai tahun di antara 1915-1921.
## Latar belakang
Gerakan 4 Mei merujuk kepada demonstrasi yang dilancarkan oleh pelajar-pelajar di Universiti Peking (Beijing) pada 4 Mei 1919. 

Gerakan ini merupakan kebangkitan nasionalisme rakyat Cina terhadap kegiatan imperialisme yang ditekankan terhadap mereka. Gerakan ini merupakan sebahagian daripada gerakan intektual yang berlaku antara tahun 1917-1923.

Kemunculan Gerakan 4 Mei disebabkan oleh perasaan tidak puas hati terhadap keputusan Perjanjian Versailles yang memihak kepada Jepun. 

Pada 4 Mei 1919, lebih kurang 5000 orang yang terdiri daripada pensyarah dan mahasiswa Universiti Peking (Beijing) mengadakan demonstrasi membantah keputusan Perjanjian Versailles. 

Demonstrasi pelajar mendapat sokongan dan sambutan yang amat menggalakkan daripada rakyat Cina. Perkembangan ini menyebabkan rusuhan dan pemogokan diadakan di seluruh negara. 

Matlamat utama gerakan ini adalah menyelamatkan China daripada ancaman kuasa-kuasa asing. 

## Tunjuk perasaan besar-besaran

## Tindak balas
## Rujukan

## Pautan luar
Masjid Sultan Ahmad Shah Al-Haj

**Masjid Sultan Ahmad Shah Al-Haj** terletak di bandar Pekan,Pahang. Nama masjid ini sempena nama Sultan Pahang, Sultan Ahmad Shah dan dirasmikan oleh baginda pada 21 Oktober 2011. 

Kos pembinaan masjid ini ialah RM14.4 juta.  

Baginda meminta agar Jabatan Agama Islam Pahang memantau pembangunan serta kemajuan masjid bagi mengelakkan ia disalah guna individu atau kumpulan tertentu yang bertujuan mencorak pemikiran umat Islam ke arah persepsi negatif.

Majlis perasmian turut disaksikan oleh Sultanah Pahang Sultanah Kalsom ; Tengku Mahkota Pahang Tengku Abdullah Sultan Ahmad Shah ; Menteri Besar Pahang Datuk Seri Adnan Yaakob. 
## Rujukan
Amalan Pertanian Baik

**Amalan Pertanian Baik** (APB) atau ***Good Agricultural Practices*** (GAP) merupakan satu pendekatan dalam sistem pengembangan pertanian Jabatan Pertanian Malaysia untuk memastikan pengeluaran hasil pertanian berkualiti dan selamat dimakan. APB mengambil kira pengurusan ladang yang mesra alam sekitar. APB adalah amalan-amalan yang dilaksanakan semasa proses pengeluaran dan pengendalian hasil bagi mempastikan hasil ladang adalah berkualiti, selamat dimakan dan tidak menimbulkan risiko kepada alam sekitar dan pekerja ladang. Dasar agro makanan negara memberikan penekanan terhadap sektor agro-makanan yang mahukan perlaksanaan APB oleh semua pengusaha ladang pertanian makanan.

## Kepentingan
APB dijadikan nadi utama dan penting dalam perlaksanaan Program Pengembangan Jabatan Pertanian dan perlu diprogramkan dalam sistem penyampaian pengembangan kepada semua petani melalui Latihan dan Lawatan. Pegawai Pengembangan akan memberikan penerangan dan bimbingan sehingga petani faham bagaimana untuk melaksanakan APB dari pemilihan lokasi kebun, pemilihan bahan tanaman, amalan penanaman, amalan pembajaan, kawalan musuh dan penyakit, penuaian hasil, pengendalian hasil, pengurusan buruh dan pekerja asing serta beberapa aktiviti lain. Mereka akan diberikan akreditasi Persijilan seperti persijilan SALM (Skim Amalan Ladang Baik Malaysia) atau SOM (Sijil Organik Malaysia).

Perlaksanaan APB oleh semua petani dilaksanakan secara berperingkat-peringkat dan didaftarkan. Kajian oleh Perbadanan Produktiviti Malaysia (MPC) mendapati banyak faedah yang akan diperolehi oleh petani yang telah dianugerahkan SALM atau SOM seperti dapat memenuhi piawaian keselamatan makanan dan kualiti produk serta mampu membuka ruang pasaran hasil pertanian mereka kepada pasaran ekspot.

## Permohonan
Sehingga kini seramai 112 petani dan ladang telah pun dianugerahkan sijil SALM semenjak tahun 2002 dimana banyak permohonan persijilan masih dalam proses pemeriksaan ladang. Mengikut rekod yang ada, terdapat sebanyak 38 petani dan peladang telah dianugerahkan sijil SOM di Semenanjung Malaysia. Bagaimanapun, daripada senarai tersebut, terdapat sebahagian daripada SOM yang dikeluarkan telah tamat tempoh. Proses permohonan persijilan boleh dijalankan dengan pemohon boleh berhubung dengan pejabat pertanian terdekat atau berhubung dengan pembantu pertanian kawasan di setiap mukim.

## Rujukan


## Pautan luar
*  APB Global
Skim Amalan Ladang Baik Malaysia

**Skim Amalan Ladang Baik Malaysia** atau lebih dikenali sebagai **SALM** merupakan suatu skim pensijilan yang dirangka dan dikeluarkan oleh pihak Jabatan Pertanian Malaysia untuk mengiktiraf ladang-ladang yang mengamalkan Amalan Pertanian Baik di Malaysia. Skim ini adalah berpandukan kepada Standard Skim Amalan Ladang Baik Malaysia dan berdasarkan Standard Malaysia MS1784:2005 Komoditi tanaman – Amalan Pertanian Baik (APB) .

## Proses Pensijilan
Bagi melayakkan satu-satu ladang memperolehi SALM, terdapat beberapa proses yang perlu dilalui sebelum ladang tersebut diiktiraf sebagai ladang yang melaksanakan Skim Amalan Ladang Baik. Proses ini merupakan aturan sebagaimana yang diperlukan oleh piawaian yang telah ditetapkan oleh Malaysian Standard. Proses-proses ini meliputi kerja-kerja pemprosesan, permohonan, pemeriksaan ladang dan kawasan, verifikasi amalan ladang, analisis hasil ladang, penilaian dan kelulusan oleh Jawatankuasa Pensijilan.

## Rujukan

## Pautan luar
* Jabatan Pertanian Malaysia
Ai no Dangan

**Ai no Dangan** (愛の弾丸) merupakan album single ke-26 dari kumpulan Hello! Project, Berryz Koubou. Album single ini dipasarkan pada 10 Jun 2011 dibawah label Piccolo Town dengan empat edisi iaitu edisi terhad A (PKCP-5183~4), edisi terhad B (PKCP-5185~6), edisi terhad C (PKCP-5187) dan edisi biasa (PKCP-5188). Edisi terhad A dan B terdapat bonus DVD. Edisi Terhad A, B dan C terdapat Kad Nombor Siri. Single V DVD (PKBP-5139) pula dipasarkan pada 22 Jun 2011 dibawah label yang sama.

## Penerbit

* **Ai no Dangan**
** Penulis Lirik : Tsunku
** Komposer : Tsunku
** Susunan : Itagaki Yuusuke

* **Omoide''
** Penulis Lirik : Tsunku 
** Komposer : Tsunku
** Susunan : Suzuki "Daichi" Hideyuki
 
== Edisi ==

* Edisi Terhad A
** Format : CD
** Nombor Katalog : PKCP-5183~4
** Harga : 1,680 yen
** Bonus : [[DVD]] dan Kad Nombor Siri

* Edisi Terhad B
** Format : CD
** Nombor Katalog : PKCP-5185~6
** Harga : 1,050 yen
** Bonus : Kad Nombor Siri

* Edisi Terhad C
** Format : CD
** Nombor Katalog : PKCP-5187
** Harga : 1,050 yen
** Bonus : -

* Edisi Biasa
** Format : CD
** Nombor Katalog : PKCP-5188
** Harga : 1,050 yen
** Bonus : -

* Single V
** Format : DVD
** Nombor Katalog : PKBP-5139
** Harga : 1,575 yen
** Bonus : -

== Senarai Lagu ==

=== CD ===

# Ai no Dangan (愛の弾丸)
# Omoide (思い出)
# Ai no Dangan (Instrumental) (愛の弾丸 (Instrumental))

=== DVD (Bonus Edisi Terhad A) ===

# Ai no Dangan ([[PV|Dance Shot Ver.]]) (愛の弾丸 (Dance Shot Ver.))

=== DVD (Bonus Edisi Terhad B) ===

# Ai no Dangan ([[PV|Close-up Ver.]]) (愛の弾丸 (Close-up Ver.))

=== Single V DVD ===

# Ai no Dangan ([[PV]]) (愛の弾丸)
# Ai no Dangan ([[PV|Another Dance Shot Ver.]]) (愛の弾丸 (Another Dance Shot Ver.))
# Making Eizou (メイキング映像)

== Kedudukan Dalam Carta [[Oricon]] dan Jumlah Jualan ==

=== Single CD ===



**Jumlah Jualan: ** 20,100

=== Single V DVD ===



**Jumlah Jualan: ** 1,511

== Pantauan Luar ==

* (Bahasa Jepun) Diskografi **Ai no Dangan''' di laman web rasmi Berryz Koubou : CD  | DVD
Perbadanan Produktiviti Malaysia

**Perbadanan Produktiviti Malaysia** () atau **MPC** dahulunya dikenali sebagai **Perbadanan Produktivi Kebangsaan** () atau **NPC**. Perbadanan ini telah ditubuhkan pada tahun 1962 sebagai projek usahasama antara Kerajaan Persekutuan dan Tabung Khas Bangsa-bangsa Bersatu.

Penubuhan perbadanan ini dengan bermatlamatkan, antaranya mewujudkan pakar-pakar tempatan di dalam bidang produktiviti, kualiti, pengurusan dan keusahawanan. 

## Sejarah Penubuhan
MPC pada asalnya dikenali sebagai NPC adalah merupakan sebuah entiti kerjasama antara Kerajaan Persekutuan dan Tabung Khas Bangsa-bangsa Bersatu dengan Pertubuhan Pekerja Antarabangsa () bertindak sebagai agensi pelaksana.

## Ahli Lembaga Pengarah

## Rujukan


## Pautan Luar
* Laman web Perbadanan Produktiviti Malaysia
Sijil Organik Malaysia

**Skim Organik Malaysia** atau lebih dikenali sebagai **SOM** merupakan satu skim pensijilan yang dikeluarkan oleh Jabatan Pertanian Malaysia untuk mengiktiraf ladang-ladang yang diusahakan secara organik. Ladang-ladang yang diiktiraf diperakui diusahakan secara organik dengan mematuhi kriteria dan keperluan yang telah ditetapkan dalam Standard Skim Organik Malaysia.

Standard SOM adalah berasaskan kepada Malaysian Standard MS1529:2001 The Production, Processing, Labelling and Marketing of Plant Based Organically Produced Foods. Piawaian ini juga merangkumi syarat-syarat dan kriteria yang ditetapkan untuk pengawalan hazard yang mempunyai impak terhadap alam sekitar, keselamatan makanan dan kesihatan dan keselamatan pekerja berdasarkan peruntukan undang-undang berkaitan.

## Faedah-faedah SOM
Pada dasarnya terdapat beberapa faedah apabila amalan perladangan ini dilaksanakan oleh para pekebun/peladang yang dibahagikan kepada 3 kelompok sasaran utama

### Faedah kepada pengeluar
Segala hasil yang dikeluarkan oleh ladang yang memiliki SOM diiktiraf sebagai produk organik dan layak menggunakan label Organik Malaysia. Label yang diberikan ini memberikan kelebihan kepada produk tersebut untuk dijual di dalam kategori produk organik dan dinilai pada harga yang setimpal

### Faedah kepada pengguna
Label Organik Malaysia memudahkan pengguna mengenali produk yang diiktiraf sebagai organik dan yang tidak diiktiraf. Ini mampu memberi keyakinan kepada pengguna bahawa produk tersebut benar-benar organik dan tidak mengandungi sisa-sisa kimia yang tidak diingini.

### Faedah kepada alam sekitar dan pekerja
Memandangkan di dalam SOM penggunaan baja dan bahan racun kimia adalah dilarang sama sekali, secara langsung menghindarkan pekerja daripada sebarang kemungkinan ancaman terhadap sebarang jenis bahan kimia. Larangan terhadap penggunaan baja berasas kimia sebenarnya secara tidak langsung membantu mengawal pencemaran alam sekitar terutama kerosakan terhadap tanah

## Rujukan


## Pautan Luar
* Jabatan Pertanian Malaysia
Kota Long Jaafar

**Kota Long Jaafar** merupakan nama sebuah kota pertahanan dan tempat kediaman yang dibina oleh Long Jaafar di Bukit Gantang, Perak.  Kota ini terletak di atas sebidang tanah yang memiliki keluasan 5 hektar persegi.  

Kota Long Jaafar ini diperbuat daripada batu-bata dan tanah yang bercampur ketul-ketul batu disusun dengan baik dan sempurna, sesuai dengan tingginya tembok kota yang bergantung kepada kedudukan tapaknya di lereng bukit.  Tembok kota ini tingginya lebih daripada 2 meter, di samping tembok yang rendah kira-kira 1½ meter.  Pembinaan kota ini memakan masa hampir lima tahun.

Long Jaafar merupakan orang yang pertama menemui bijih timah di negeri Perak dan mengusahakannya pada tahun 1848 dan memajukannya dengan usaha-usaha perlombongan bijih timah. Di dalam kota inilah terdapat bekas-bekas gudang tempat menyimpan bijih timah semasa pemerintahan Long Jaafar.  Di samping itu juga, terdapat sebuah tasik yang dibina di hadapan kota tersebut.  

Long Jaafar telah meningggal dunia pada tahun 1857 dan dikebumikan di dalam kota ini.  Makamnya masih terdapat sehingga kini. 

## Rujukan
* Arkib Negara Malaysia
Kubu Pantai Sabak

**Kubu Pantai Sabak** yang terletak di Kelantan merupakan barisan pertahanan yang dibina oleh pihak British sebagai persediaan sebarang serangan dari arah laut bagi melindungi lapangan terbang Pengkalan Chepa yang berhampiran. Ini disebabkan kedudukannya yang terletak di bahagian utara Tanah Melayu agak berdekatan dengan Siam dan Vietnam di mana pasukan musuh dijangka akan mara.

Kubu Pantai Sabak ini juga merupakan tapak pertempuran bersejarah yang pertama di Malaya antara tentera British dan Jepun pada 8 Disember 1941, hanya sejam sebelum berlakunya serangan ke atas Pearl Harbor yang terkenal itu. Pertempuran itu turut meyaksikan penengelaman kapal Jepun semasa pertempuran yang pertama, iaitu kapal pengangkut IJN Awajisan Maru (9,794 tan) yang merupakan kapal Jepun yang pertama bagi semua saiz yang ditenggelamkan semasa Perang Dunia Kedua.

## Pautan luar
* Arkib Negara Malaysia
Sultan Ahmad

**Sultan Ahmad** merujuk kepada beberapa tokoh penting, antaranya adalah:-

# Sultan Ahmad Mui'ayat Shah Ibni Muhammadd Imzuayat Shah I (1886 - 1889) yang memerintah di Kelantan.
# Sultan Ahmad Shah al-Musta’in Billah, Sultan Pahang ke 39 (1974 - 2014) dan Yang di-Pertuan Agong Malaysia ke 07 (26 April 1979 - 25 April 1984).
# Sultan Hajji Sir Ahmadd Muazzam Shah I ibni Almarhum Sultan Zainal Abidin Shah II, Sultan Terengganu ke 04 (1818 - [1830)
# [Sultan Ahmad ibn Abu Said dari [dinasti [Timurid yang memerintah Samarkand dari 1469 hingga 1494.
Kamsiah Abdul Majid

Tan Sri **Kamsiah Abdul Majid** ialah seorang wanita aktivis masyarakat di Malaysia. Beliau ialah bekas Yang Dipertua Pertubuhan Perkumpulan Perempuan Malaysia (WI). Beliau seorang aktivis wanita semasa zaman kemerdekaan. Beliau adalah wanita Malaysia pertama dilantik sebagai Naib Yang Dipertua Perkumpulan Perempuan Desa Sedunia (ACWW). Beliau juga  Pengerusi Pengasas Majlis Penasihat Kebangsaan Mengenai Integrasi Wanita Dalam Pembangunan (NACIWID) dan Majlis Kebangsaan Pertubuhan Wanita-Wanita Malaysia (NCWO).

Beliau kelahiran Kuala Lumpur dan berkahwin dengan bekas Dekan Fakulti Pergigian Universiti Malaya, Allahyarham Prof Datuk Dr Ibrahim Yassin. Mereka mempunyai seorang anak perempuan dan empat orang cucu lelaki. Cucunya bernama Sulaiman Idid, 41.

## Meninggal dunia
Pada 19 Februari 2012, Kamsiah Abdul Majid (90 tahun) meninggal dunia kerana sakit tua di Pusat Perubatan Universiti Malaya, Petaling Jaya , Malaysia. Kamsiah meninggal dunia pada 12.46 tengah hari selepas dua minggu dimasukkan di pusat perubatan itu kerana masalah pembekuan darah di tangan. Jenazah dibawa ke Taman Halimaton, Batu 3, Jalan Kelang Lama  dan dikebumikan di Tanah Perkuburan Islam Jalan Ampang .  

## Rujukan
Tour de Langkawi 2012

Lumba basikal antarabangsa **Tour de Langkawi 2012** ialah edisi ke-17 Tour de Langkawi. Perlumbaan ini bermula pada 24 Februari di Putrajaya dan tamat di Kuala Terengganu, Terengganu pada 4  Mac 2012.

Perlumbaan ini dimenangi untuk kali kedua oleh pelumba Colombia José Serpa, beliau mendahului sejak peringkat keenam dan mengekalkannya sehingga tamat perlumbaan. Jarak masa Serpa dengan rakan sepasukan nya José Rujano di tempat kedua ialah 30 saat. Turut di atas podium ialah Victor Niño daripada Azad University Cross Team, 33 saat di belakang Rujano dan 63 di belakang Serpa.

## Peringkat

## Senarai pasukan

## Peringkat 1
;24 Februari 2012 — Putrajaya,  Ujian masa individu (ITT)

## Peringkat 2
;25 Februari 2012 — Putrajaya ke Melaka, 

## Peringkat 3
;26 Februari 2012 — Melaka ke Parit Sulong, 

## Peringkat 4
;27 Februari 2012 — Batu Pahat ke Muar, 

## Peringkat 5
;28 Februari 2012 — Ayer Keroh ke Pandan Indah, 

## Peringkat 6
;29 Februari 2012 — Proton, Shah Alam ke Genting Highlands, 

## Peringkat 7
;1 Mac 2012 — Bentong ke Kuantan, 
Peringkat 7 ini adalah yang terpanjang. Ada 3 sprint iaitu di Mentakab (57.7km), Maran (117.3km) da Gambang (164km) .

## Peringkat 8
;2 March 2012 — Pekan to Chukai, 

## Peringkat 9
;3 Mac 2012 — Kemasik ke Kuala Terengganu, 

## Peringkat 10
;4 Mac 2012 — Tasik Kenyir ke Kuala Terengganu, 

## Senarai nama pelumba dan pasukan

## Rujukan

## Pautan luar
* Laman web rasmi
Istana Balai Besar

**Istana Balai Besar** adalah istana yang terletak di Kota Bharu, Kelantan. Sultan Muhammad II telah memindahkan pusat pentadbiran Kelantan dari Kota Saba ke Kota Bharu sekarang ini pada tahun 1844. Semasa pemindahan pusat pentadbiran ini, Baginda telah mengarahkan pembinaan sebuah Istana untuk baginda bersemayam.

Istana Balai Besar ini telah menjadi tempat bersemayam beberapa orang Sultan iaitu bermula dari Sultan Muhammad II (1839-1886), Sultan Ahmad (1886-1889), Sultan Muhammad III (1889-1890), Sultan Mansur (1890 – 1899) dan Sultan Muhammad IV (1899-1920).

Istana Balai Besar adalah Istana Keramat buat keturunan Kesultanan Kelantan dan disinilah tempat berlangsungnya segala upacara rasmi dan adat istiadat diraja dari tahun 1845 sehingga sekarang. Upacara rasmi yang pertama diadakan sempena menyambut “Surat Sejabat” atau pengiktirafan daripada Raja Siam kepada Sultan Muhammad II.

Isi kandungan Surat Sejabat ini adalah pengesahan Tuan Senik Mulut Merah sebagai Sultan Muhammad II oleh Raja Maha Besar Siam yang juga penaung Kelantan. Raja Siam tersebut juga memberi gelaran kepada Sultan Muhammad II sebagai “Pia Lecha Kelantan”.

Sepanjang Istana ini menjadi tempat bersemayam Sultan-sultan Kelantan, beberapa tambahan telah dilakukan pada Istana Balai Besar seperti pada bahagian hadapan dan balai penghadapan iaitu pada masa pemerintahan Sultan Muhammad IV dan Sultan Ismail. Walau bagaimanapun, ia tidak menjejaskan bentuk asal reka bentuk Istana yang unik ini.

Istana Balai Besar dibina oleh tukang yang mahir di Kelantan pada waktu itu.  Ia diketuai oleh Muhamad Salleh seorang tukang yang berasal dari Terengganu dan menetap di Kampung Kangkong dalam jajahan Pasir Mas. Beliau satu-satunya orang yang mahir dalam pertukangan dan membuat ukiran pada masa itu.

Istana dua tingkat ini menjadi tempat berlangsungnya segala upacara seperti pemasyhuran, kemahkotaan dan lain-lain. Ia juga merupakan suatu institusi yang mengekalkan sumber adat resam Melayu. Di ruang dalam istana ini terdapat singgahsana tempat bersemayam, bilik majlis penghadapan dan tempat majlis persandingan.

Upacara rasmi terbaru yang dilangsungkan di Istana Balai Besar ini adalah ketika pemasyhuran Tengku Muhammad Faris Petra sebagai Sultan Kelantan dengan gelaran Sultan Muhammad V pada 13 September 2010.

Walaupun Istana Balai Besar tidak lagi menjadi kediaman Sultan-sultan Kelantan selepas Sultan Muhammad IV tetapi istana ini tetap dijadikan istana rasmi bagi segala upacara dan adat istiadat diraja sehingga ke hari ini.

Berhampiran Istana Balai Besar terdapat sebuah bangunan lama yang juga ada kaitan dengan istana tersebut. Bangunan ini dikenali dengan Rumah Membuat Bunga Emas. Rumah ini dijadikan sebagai tempat membuat bunga emas iaitu hadiah kepada Kerajaan Siam setiap tiga tahun sekali sebagai tanda persahabatan pada zaman dahulu.

*
Huruf syamsiah dan qamariah

**Huruf syamsiah** dan **huruf qamariah** (bahasa Arab: حروف شمسية‎ *ḥurūf šamsiyyah* dan حروف قمرية *ḥurūf qamariyyah*) adalah pembahagian huruf-huruf Arab dalam ilmu tajwid yang didasarkan pada sebutan pangkal alif lam pentakrif bergabung bersama huruf tersebut.

## Huruf syamsiah
Huruf syamsiah atau huruf matahari adalah huruf yang menghilangkan pembacaan dari huruf lam, contohnya pada kata **al-Sy**amsiyah  harus dibaca **as-sy**amsiyah dengan menghilangkan pembacaan pada huruf lam.

Jumlah huruf syamsiah adalah sebanyak 14 huruf hijaiah bahasa Arab, yakni: 

## Huruf qamariah
Huruf qamariah atau huruf bulan adalah huruf yang dibaca secara jelas, namun tetap mempertegaskan pembacaan pada huruf lam, contohnya pada kata **al-qa**mariyah  harus dan tetap dibaca **al-qa**mariyah dengan menegaskan pembacaan pada huruf lam.

Jumlah huruf qamariah adalah sebanyak 14 huruf hijaiah bahasa Arab, yakni: 

## Lihat juga
* Harakat
* Huruf Arab
* Tajwid

## Rujukan
Garnet Crow

**GARNET CROW** kumpulan pop / rock Jepun yang ditubuhkan pada tahun 1999 dan dikaitkan dengan label rekod Studio Giza. Ahli termasuk Yuri Nakamura, Hitoshi Okamoto, Nana Azuki, dan Hirohito Furui, dengan Nakamura utama pada vokal. Muzik yang dihasilkan oleh Crow Garnet mempunyai akar dalam genre Akustik Neo, dan kerja-kerja wakil termasuk "Flying", "Yume Mita Ato De", dan "Spiral"

Komposisi campuran GARNET CROW dan vokal dalam Nakamura menetapkan kumpulan selain dari sezaman. Setiap ahli individu juga telah melihat kejayaan industri: Nakamura dan, Azuki sering berkongsi mendapat perhatian untuk GARNET CROW, tetapi Okamoto telah mencapai kerjaya solo dan Furui adalah pengatur muzik dicari - salah satu yang tertinggi dibayar di Jepun.

Garnet Crow akan bersara dari indusri muzik Jepun pada 6 Jun 2013. 

## Ahli Kumpulan
***Yuri Nakamura** (vokal, muzik komposisi)
***Nana Azuki** (keyboard, lirik)
***Hirohito Furui** (keyboard, susunan muzik)
***Hitoshi Okamoto** (gitar)

## Rujukan

## Pautan Luar
*Laman sesawang rasmi GARNET CROW
Gordon Moore

**Gordon Earle Moore** (lahir pada 3 Januari, 1929) adalah pengasas bersama dan pengerusi emeritus Intel Corporation. Beliau merupakan penulis rencana berjudul "Moore's Law" (yang diterbitkan pada 19 April 1965 di dalam majalah *Electronic's Magazine*).

## Kehidupan dan kerjaya

Moore dilahirkan di San Francisco, California. Keluarganya kemudian berpindah untuk tinggal di Pescadero. Beliau menerima Ijazah Sarjana Muda dan Sarjana dalam bidang Kimia dari Universiti California, Berkeley pada tahun 1950 dan Sarjana Kedoktoran dalam bidang Kimia (Minor dalam Fizik) dari Institut Teknologi California (Caltech) pada tahun 1954. Semasa belajar di Berkeley, beliau selalu menghabiskan masa di San José State University, dimana disanalah beliau bertemu dengan bakal isterinya kelak. Moore menjalankan penyelidikan Sarjananya di Makmal Johns Applied Physics, University Johns Hopkins sehinggalah 1956.

## Rujukan
Pertubuhan Sains Hortikultur Amerika

**Pertubuhan Sains Hortikultur Amerika** atau lebih dikenali sebagai ***American Society for Horticultural Science*** **(ASHS)** telah diasaskan pada tahun 1903 di Alexandria, Virginia. Ia dikatakan sebagai "organisasi yang terbesar dan paling jelas dalam penyumbangan dari semua segi termasuklah kajian, pendidikan, dan aplikasi hortikultur."

## Rujukan

## Pautan luar
* Laman rasmi  Persatuan Rakyat Amerika untuk Sains Hortikultur.
Limfoma

**Limfoma** adalah sejenis barah yang terjadi pada limfosit (jenis sel darah putih pada sistem ketahanan tubuh vertebrat), di mana ia terdiri daripada pelbagai jenis. Biasanya, limfoma hadir sebagai tumor pepejal sel-sel limfoid. Rawatan mungkin melibatkan kemoterapi dan dalam beberapa kes radioterapi dan/atau pemindahan sumsum tulang di mana ia boleh disembuhkan bergantung kepada histologi, jenis dan peringkat penyakit. Sel-sel berbahaya ini sering berasal dari nodus limfa. Pada abad ke-19 dan abad ke-20, penyakit ini disebut penyakit Hodgkin kerana dijumpai oleh Thomas Hodgkin pada 1832. Limfoma dikategorikan kepada limfoma Hodgkin dan limfoma bukan Hodgkin.

## Tanda dan gejala

Limfoma mungkin terbit dengan gejala tak khusus; jika gejala terbit berterusan, penilaian untuk menentukan puncanya, termasuk limfoma mungkin, perlu dilakukan.
* Limfadenopati atau pembesaran nodus limfa, ialah petanda primer limfoma. Biasanya, ia tidak menyakitkan.
* Simptom B (sistem sistemik) – boleh dikaitkan dengan limfoma Hodgkin serta bukan Hodgkin. Ia termasuk:
** Demam punca tidak diketahui
** Peluh malam
** Penurunan berat badan
* Simptom lain:
** Anemia, pendarahan, kecenderungan jangkitan meningkat
** Hilang selera makan
** Kelesuan
** Tekanan pernafasan atau dispnea
** Kegatalan

## Lihat juga
* Asid askorbik
* Indeks Prognostik Antarabangsa
* Limfadenopati

## Rujukan

## Pautan luar
*Garis masa penemuan dan rawatan limfoma Hodgkins 
*Perangkaan limfoma Amerika Syarikat daripada Institut Barah Kebangsaan A.S.
*Perangkaan limfoma Hodgkin dan limfoma bukan Hodgkins di United Kingdom
*Berita dan penyelidikan terkini terhadap limfoma
*Rupa Pengimejan Limfoma - Radiografi Dada 
*Persatuan Limfoma United Kingdom
*Maklumat limfoma yang dikaji semula secara klinikal untuk pesakit yang diperoleh daripada Penyelidikan Barah UK
Suhardi Hassan

**Suhardi Hassan** (lahir 7 April 1982) ialah pelumba basikal profesional Malaysia yang kini bersama Kuala Lumpur Cycling Team. Beliau merupakan ketua pasukan Malaysia sempena perlumbaan Le Tour de Langkawi 2011. 

Beliau bersekolah di Sekolah Menengah Jalan Derma, Kangar, Perlis. Kini beliau tinggal di Taman Maluri, Kuala Lumpur.

## Kerjaya
Suhardi mendapat bimbingan dari jurulatih Graham Seers. Rakan bersama beliau ialah  Ahmad Fakrullah Alias,  Muhamad Rauf Nur Misbah, Amir Mustafa Rusli dan Mohd. Nur Rizuan Zainal dan Loh Sea Keong.

## Pencapaian

* 2003: Ketiga di Peringkat ke-3 Jelajah Malaysia , Ipoh ( Malaysia )
* 2004: Johan dan General Classification Jelajah Malaysia ( Malaysia )
* 2005, Johan Sukan SEA Manila .
* 2007: 1 Tahap 6 Tour Negeri Sembilan ( Malaysia )
* 2007: 2 di Sukan Asia Tenggara, Road, Elite di Korat, Thailand 
* 2010: 1 di Peringkat 4 Jelajah Malaysia

## Rujukan
Recorded Music NZ

**Recorded Music NZ** (dahulunya dikenali sebagai **Persatuan Industri Rakaman New Zealand**) merupakan persatuan perdagangan bukan untung yang terdiri daripada para penerbit, pengedar dan artis rakaman yang menjual muzik rakaman di New Zealand. Nama persatuan ini bertukar kepada namanya yang sekarang selepas Jun 2013 apabila Persatuan Industri Rakaman New Zealand dan **Pelesenan Muzik PPNZ** bergabung. Keanggotaan untuk persatuan ini terbuka kepada semua pemegang hak muzik rakaman, termasuklah syarikat rakaman utama, syarikat bebas dan artis sendirian. 

Persatuan Recorded Music NZ menjalankan fungsi dalam tiga bidang:
* perkhidmatan anggota (Anugerah Muzik Aotearoa, Carta Muzik Rasmi New Zealand, geran muzik dan perkhidmatan terus kepada artis dan syarikat rakaman).
* pelesenan muzik (dijalankan secara bebas atau, dalam kebanyakan kes, melalui OneMusic, suatu usaha niaga di antara persatuan ini dan Persatuan Hak Persembahan Australasia).
* perkhidmatan Pro Music (berkenaan perlindungan hak cipta dan hal ehwal korporat).

## Rujukan

## Bacaan lanjut
* 

## Pautan luar
* 
* Laman sesawang berkaitan: 
* Persekutuan Industri Fonografi Antarabangsa
Yogi B

**Yogeswaran a/l Veerasingam** atau lebih dikenali sebagai **Yogi B** (lahir 14 Disember 1974) merupakan seorang penyanyi, penulis lagu dan penerbit rakaman Malaysia. Beliau terkenal sebagai penyanyi utama kumpulan hip hop, Poetic Ammo di mana beliau menerbitkan tiga album bersama kumpulan ini. Beliau juga dikenali sebagai pelopor muzik hip hop di Asia.

## Diskografi

### Poetic Ammo
* *[[It's a Nice Day to Be Alive]]* (1998)
* *[[The World Is Yours]]* (2000)
* *[[Return of Tha' Boombox]]* (2003)

### Album solo
* *Vallavan* (2008)

### Single
* "Indian Girls"

## Filemografi
* Porkkalam (Aadukalam) - Tamil (2011)
* Warriors (Aadukalam)-English (2011)
* Chitti Dance Showcase-Tamil and Hindi (Enthiran; 2010)
* Boom Boom Robo Da-Tamil and Hindi (Enthiran; 2010)
* Happy New Year (Kuruvi; 2008)
* Polladhavan (Tamil; 2007)

## Anugerah
* Behindwoods Gold Mic Music Awards (2019)

## Rujukan


## Pautan luar
* 
* 
*
DisneyToon Studios

**DisneyToon Studios** ialah sebuah studio animasi Amerika dimiliki oleh The Walt Disney Company, bertanggnungjawab untuk menghasilkan filem direct-to-video dan filem panggung sesekali untuk Walt Disney Studios.

## Lihat juga
*Senarai hiburan rumah Disney

## Rujukan

## Pautan luar
*
{{navboxes|list=
Latif Ibrahim

**Abdul Latif bin Ibrahim** atau lebih dikenali sebagai **Latif Ibrahim** (23 Februari 1951 – 20 Februari 2012) merupakan bekas penyanyi era 1970-an dan pelakon dari Malaysia.

## Kerjaya
Beliau berlakon lebih 15 buah drama dan filem termasuklah Hapuslah Air Matamu, Dendang Perantau, Sumber Ilhamku dan Ragam Pemandu. Filem terakhirnya ialah 4 Madu arahan Abdul Razak Mohaideen yang diterbitkan pada tahun 2010. Tahun 2011, beliau berlakon teater Muzikal Kenangan Mengusik Jiwa 60-an di Istana Budaya, Kuala Lumpur. Pada tahun 1988 beliau berlakon dalam filem Bisikan Arwah.

Lagu popularnya ialah Nora, Pilihklah Aku, Mengenang Dikau Kembali dan lagu joget Manis Kata Di Bibir Saja. Beliau seangkatan dengan Uji Rashid, Datuk Hail Amir, Datuk DJ Dave, Dahlan Zainuddin, Datuk Sharifah Aini dan lain-lain.

## Kehidupan peribadi
Beliau berasal dari Melaka. Datuk saudaranya pelakon bangsawan dan pelawak terkenal 1950-an Aman Belon.

Bapa saudaranya adalah pelakon Hussein Abu Hassan.

Adiknya penyanyi Datuk Khatijah Ibrahim manakala kakaknya seniwati Sophia Ibrahim. Isterinya bernama Masriah Mahadan dan mereka mempunyai dua anak iaitu Mohd Hazriq, 36 dan Haznally, 34.

## Filemografi

### Filem

### Drama

### Telefilem

## Meninggal Dunia
Pada 20 Februari 2012, Latif Ibrahim (61 tahun) meninggal dunia di Institut Jantung Negara (IJN) di sisi isterinya, Masriah Mahadan (66 tahun). Beliau juga menghidap kencing manis dan paru-paru berair pernah menjalani pembedahan pintasan jantung pada tahun 2000.Beliau sudah tiga kali dikejarkan ke IJN akibat serangan yang sama. Beliau dimasukkan ke Unit Rawatan Korinari (CCU) IJN akibat komplikasi pelbagai penyakit termasuk jantung.Jenazah dibawa ke rumahnya di AU3, Taman Keramat, Hulu Kelang. Jenazah dikebumikan di Tanah Perkuburan Islam AU4

Antara rakan artis yang hadir ialah seniman Datuk Aziz Satar, Hail Amir, Halil Chik dan Datuk Sharifah Aini.

## Rujukan

## Pautan luar
*
Sophia Ibrahim

**Safiah "Sophia" Ibrahim** (20 Januari 1948 – 5 Mei 2025) adalah seorang bekas pelakon di Singapura.

## Keluarga
Sophia berasal dari keluarga anak wayang kerana arwah datuknya, Aman Belon mempunyai grup bangsawan tahun 1950-an. Aman Belon sezaman dengan kumpulan bangsawan Wayang Kasim, Bangsawan Zanibar Royal Theaterical Company of Singapore ; dan Yap Chow Tong Opera. Antara pelakon Bangsawan ketika itu ialah Khairuddin Thairo dan Wan Yet Al-Kaf.

Sophia Ibrahim tidak pernah merasa kekok untuk bergelar anak wayang. Beliau anak sulung daripada 10 orang adik beradik. Beliau mempunyai empat orang anak dan nenek kepada lapan orang cucu. Kini mereka tinggal di rumahnya di Wangsa Maju, Kuala Lumpur.

Adiknya penyanyi popular 1970-an 80an, Datuk Khadijah Ibrahim (Khaty) manakala Adik lelakinya yang juga penyanyi dan pelakon 1970-an Latif Ibrahim meninggal dunia pada 20 Februari 2012.

Ramai tidak tahu, beliau adalah ibu kepada Hairee KOOL.

## Lakonan
Selama empat tahun beliau berlakon dalam filem-filem Melayu terbitan Studio Merdeka di, Hulu Kelang, Kuala Lumpur. Filem pertama lakonan Sophia ialah Ragam P. Ramlee (1964) sebagai Safiah, pendukung watak utama dalam filem tersebut walaupun umur beliau ketika itu hanya lima belas tahun serta salah satu pelakon tambahan daripada golongan remaja atau belia pada zaman itu.

1965 berlakon filem Dajal Suchi. Tahun 1970, bersama rakan seangkatannya, Datuk Sarimah Ahmad sebagai pelakon utama menerusi filem Dr. Rushdi. Filem lain ialah Cinta 200 Ela (2002), Pontianak Harum Sundal Malam (2004) serta dua filem arahan Aziz M. Osman, Puteri Impian dan Puteri Impian 2.

## Nyanyian
Sophia atau 'Mummy' menyanyi di kelab-kelab malam, bermula di kelab Kowloon dan kerjaya itu seiring dengan lakonan.

## Kematian
Beliau telah meninggal dunia pada 5 Mei 2025.

## Filemografi

### Filem

### Drama

### Telefilem

## Rujukan

## Pautan luar
*
Aman Belon

**Aman Belon** merupakan pelakon bangsawan dan pelawak terkenal era 1950-an di Malaysia dan Singapura.

Pada 1950-an, terdapat beberapa kumpulan Bangsawan  seperti Wayang Kasim, Bangsawan Zanibar Royal Theaterical Company of Singapore ; dan Yap Chow Tong Opera yang bergerak di Singapura dan Malaysia. Antara pelakon Bangsawan ketika itu ialah Khairuddin Thairo dan Wan Yet Al-Kaf.

## Keluarga seni
Ramai saudara dan anak cucu beliau terlibat dalam kegiatan seni persembahan di Malaysia. Antaranya ialah Datin Sophia Ibrahim, Datuk Khadijah Ibrahim (Khaty) dan Latif Ibrahim yang merupakan cucu-cucu saudaranya.

## Bangsawan 1950-an
Aman Belon terlibat dalan dunia lakonan dan lawak pentas Bangsawan era 1950-an khususnya di Singapura. Antara pelakon ketika itu ialah ,Siti Hawa Bangsawan, Tina, Habsah, Puteh Lawak (Borneo Star Opera) dan Adi Teruna. Kebanyakan pelakon lahir dari pentas Bangsawan. Mereka bekerja dalam kumpulan Bangsawan  terutama di seluruh rangkaian taman hiburan Shaw. 

Kemerosotan Bangsawan berlaku akibat masalah pengurusan kewangan yang lemah, organisasi tidak stabil dan selamat dan banyak yang bankrap .Ada pengurus rombongan yang melarikan wang kutipan dan tidak  membayar gaji / upah pekerja dan pelakon. Kebanyakan wanita utama Bangsawan berkahwin dengan lelaki kaya, manakala bintang lelaki pula berkahwin janda kaya. Anggota pasukan ini kerap terlibat dalam maksiat seperti minum arak dan judi. Gejala sosial ini menyebabkan industri ini akan dipulaukan dan ahli-ahlinya dianggap sebagai "berstatus sosial yang rendah". Pekerja dan pelakon ini akhirnya beralih ke industri filem yang berkembang ketika itu.

Pelakon Melayu ketika itu merupakan gabungan pelbagai dialek tempatan iaitu dari rantau nusantara. Bintang filem, Siput Sarawak (Ramlah binti Abdullah) berasal dari Sarawak; Kasma Booty berasal dari Indonesia, S. Roomai Noor dari Pahang dan Maria Menado adalah dari Menado, Sulawesi Utara, Indonesia. 

## Rujukan
Lopez de Squiera

**Diogo Lopes de Sequiera** (lahir 1465 di Alandroal - Alandroal, 1530) ialah bangsawan Portugis yang melihat potensi jalan perdagangan di Madagaskar dan Melaka. Beliau tiba di Melaka pada 11 September 1509. Beliau cuba dibunuh oleh Sultan Melaka, Sultan Mahmud Shah. Ekoran itu, ia telah memberi peluang kepada Alfonso de Albuquerque untuk memulakan ekspedisi menyerang kota Melaka.

Sequeira kemudiannya telah dilantik sebagai Gabenor Portugis India (1518-1522), dan pada tahun 1520 mengetuai kempen ketenteraan di Laut Merah.

Keturunannya (Portugis) dikatakan masih boleh ditemui di Melaka, Singapura dan Australia.

## Rujukan

## Bacaan tambahan
* Ronald Bishop Smith, Diogo Lopes de Sequeira, "Diogo Lopes de Sequeira: Elements on His Office of Almotacé Mor", Silvas, 1975 (Inclui o texto de cinco cartas (Fev.1524-Dez.1524) trocadas entre o rei, D.João III e Diogo Lopes de Sequeira, regulador real de pesos, medidas e preços).
* David B. Quinn, Cecil H. Clough, Paul Edward Hedley Hair, "The European outthrust and encounter",p.&nbsp;97, Liverpool University Press, 1994, ISBN 9780853232292
* Henry Morse Stephens, "Albuquerque", p.&nbsp;97 - the conquest of Malacca
* James Maxwell Anderson, "The history of Portugal", p.&nbsp;72, conquest of the city of Malacca, Greenwood Publishing Group, 2000, ISBN 9780313311062
* Sanjay Subrahmanyam, "The Career and Legend of Vasco Da Gama", p.&nbsp;300, Cambridge University Press, 1997